# HAKEMUS VALINTAKOKEEN YKSILÖLLISIIN JÄRJESTELYIHIN 2023

Hae tällä lomakkeella yksilöllisiä järjestelyitä valintakokeen suorittamiseen **Helsingin yliopistossa**. Ennen lomakkeen täyttämistä, lue [ohjeet yksilöllisten järjestelyiden hakemiseen](https://www.helsinki.fi/fi/hakeminen-ja-opetus/hae-kandi-ja-maisteriohjelmiin/yhteishaku/valintakokeet/yksilolliset-jarjestelyt) Helsingin yliopiston verkkosivuilta.

## HAKIJAN TIEDOT

|  |  |
| --- | --- |
| Sukunimi ja etunimet | Henkilötunnus: |
| Sähköposti: | Puhelinnumero: |
| Osoite: | |

VALINTAKOE, JOHON HAEN YKSILÖLLISIÄ JÄRJESTELYITÄ(kokeen nimi ja pvm)

HUOM! Jos osallistut useampaan valintakokeeseen Helsingin yliopistossa, täytä lomake jokaisesta erikseen.

|  |
| --- |
|  |

## YKSILÖLLISET JÄRJESTELYT

### LISÄAIKA

Haen lisäaikaa lukivaikeuden takia.

Haen lisäaikaa muun terveydellisen syyn vuoksi.

### MUUT YKSILÖLLISET JÄRJESTELYT

Haen muita yksilöllisiä järjestelyitä. Kerro alla tarkemmin, mitä.

### **Kerro, mitä yksilöllisiä järjestelyitä tarvitset** (esim. pienryhmätila, tietokoneen käyttö paperikokeessa, jne.).

|  |
| --- |
|  |

### **Kerro, mistä syystä haet yksilöllisiä järjestelyitä** (mahdolliset diagnoosit ja muut perustelut haetuille tukitoimille).

|  |
| --- |
|  |

Päiväys: ­­­\_     \_.\_     \_2023 Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­

Nimen selvennys:

## HAKEMUKSEN LIITTEET

Liitä hakemukseen lääkärin- tai asiantuntijalausunto, jossa kerrotaan, miksi ja millaisia yksilöllisiä järjestelyitä tarvitset. Lausunnon antajalla tulee olla riittävä ammattipätevyys arvioida toimintarajoitteitasi ja yksilöllisten järjestelyjen tarpeitasi. Esimerkiksi vamman tai sairauden takia yksilöllisiä järjestelyitä hakevan tulee liittää hakemukseen lääkärinlausunto.

Asiantuntijalausunnossa pitää

* käydä ilmi, miksi tarvitset yksilöllisiä järjestelyitä (mahdolliset diagnoosit ja muut perustelut haetuille tukitoimille),
* lukea selkeästi, millaisia yksilöllisiä järjestelyitä sinulle suositellaan,
* olla sinun henkilötietosi,
* olla lausunnon antajan nimi ja asema (ammatti/asiantuntijarooli) sekä
* olla päiväys.

Lausuntojen voimassaoloaika katsotaan tapauskohtaisesti riippuen vamman, sairauden tai oppimisvaikeuden pysyväisyydestä. Lukihäiriön osalta otetaan huomioon lausunnot, jotka ovat hankittu 16-vuotiaana tai sen jälkeen.

Älä lähetä alkuperäisiä todistuksia. Varaudu siihen, että joudut esittämään alkuperäiset todistukset opintojen alkaessa, mikäli tulet hyväksytyksi koulutukseen. Hakijan terveyttä koskevat tiedot ovat salassa pidettäviä (JulkL 24 §).

## PAPERISEN HAKEMUKSEN TOIMITTAMINEN

Hae yksilöllisiä järjestelyjä aina siitä korkeakoulusta, jossa teet valintakokeen.

Täytä ja tulosta hakemus. Kirjoita kuoren päälle ”Yksilölliset järjestelyt”.

**Lähetä** hakemuslomake liitteineen osoitteeseen:

Helsingin yliopisto

Hakijapalvelut

PL 24

00014 Helsingin yliopisto

**tai tuo** se osoitteeseen: Unioninkatu 40 C. Postilaatikko sijaitsee Unioninkadun ja Yrjö-Koskisen kadun kulmassa. Jätä kuori postilaatikkoon, jossa on teksti: Hakijapalvelut / Ansökningsservicen / Admission Services.

**Hakemuksen on oltava perillä viimeistään 6.4.2023 ennen klo 15.00.**

Toimita hakemus määräaikaan mennessä, vaikka et saisi asiantuntijalausuntoa ajoissa. Mainitse asiasta hakemuksellasi. Voit tässä tapauksessa lähettää asiantuntijalausunnon jälkikäteen. Määräajan jälkeen saapunut lausunto huomioidaan mahdollisuuksien mukaan.

Jos yksilöllisten järjestelyjen tarve syntyy tai se todetaan hakuajan päättymisen jälkeen, tulee sinun toimittaa hakemus yksilöllisistä järjestelyistä viipymättä hakijapalveluihin.

## HAKEMUSTEN KÄSITTELY

Lähetämme sinulle sähköpostilla ratkaisun hakemistasi yksilöllisistä järjestelyistä viimeistään noin viikkoa ennen koetta. Jos et ole saanut ratkaisua viimeistään kahta arkipäivää ennen valintakoetta, ole yhteydessä yliopiston hakijapalveluihin. Ratkaisu on valintakoekohtainen ja voimassa vain määrättynä valintakoepäivänä.

Jos olet tyytymätön sinulle myönnettyihin yksilöllisiin järjestelyihin, ole mahdollisimman pian yhteydessä Helsingin yliopiston hakijapalveluihin.

**Ilmoita meille, jos et aio osallistua valintakokeeseen, johon sinulle on myönnetty yksilöllisiä järjestelyitä.**